มี3เรื่องที่อยากจะถามค่ะ 1.คือตอนนี้มีตุ่มแดงๆขึ้นที่เท้าค่ะคล้ายๆกับผื่น อาการจะรู้สึกคัน เป็นมาได้4-5วันแล้วค่ะ อยากทราบว่ามันเกิดมาได้อย่างไรและทำไงให้หายค่ะ 2.คือตรงร่องจมูกทั้งสองข้าง จะเป็นขลุ่ยๆอ่ะค่ะ ทำไงให้มันหายคะ 3.คือบริเวณหน้าผากและระหว่างคิ้วจะมีตุ่มขึ้นซึ่งไม่คัน ไม่เจ็บ ไม่มีหัวจะเป็นสีเดียวกับผิวเราขึ้นเต็มหน้าผากเลย และแก้มจะมี4-5ขึ้นทั้ง2ข้าง อยากรู้วิธีทีทำให้หายค่ะเป็นมานานมากก
สวัสดีค่ะ 1. การวินิจฉัยที่เป็นไปได้ ผื่นผิวหนังอักเสบเฉียบพลัน ผื่นผิวหนังอักเสบเฉียบพลันแบบมีตุ่มน้ำ หรือตุ่มแมลงกัด ถ้าเป็นผื่นผิวหนังอักเสบสาเหตุอาจเกิดจากการแพ้เช่นแพ้สารที่มาสัมผัสเท้า รองเท้าที่ใส่ การล้างเท้าบ่อยเกินไป หรืออาจไม่มีสาเหตุภายนอก เป็นโรคภูมิแพ้ในตัวเองการดูแลตัวเองเบื้องต้นคือไม่ไปแกะเกาตุ่ม ใช้น้ำเปล่าสะอาดล้างวันละ 2 ครั้ง รับประทานยาแก้คัน และถ้าตุ่มยังลุกลามมาก ควรไปพบแพทย์ผิวหนัง แพทย์อาจจ่ายยาสเตียรอยด์ทาเฉพาะที่ถ้าดูแผลไม่มีการติดเชื้อ2.การวินิจฉัยที่เป็นไปได้ ผิวแห้ง ผื่นผิวหนังอักเสบ เชื้อราที่ผิวหนัง ถ้าผิวดูเป็นขุยๆแต่ไม่มีผื่นแดงคันชัดเจน อาจจะเป็นแค่ผิวแห้งธรรมดา ให้ใช้โลชั่นหรือครีมทาบางๆบริเวณที่เป็น ไม่ล้างหน้าเกินวันละ 2 ครั้ง หากยังคันเรื้อรัง มีผื่นหรือตุ่มแดง ควรพบแพทย์ผิวหนังเพื่อสาเหตุ3.การวินิจฉัยที่เป็นไปได้ สิว รูขุมขนอักเสบ ผื่นผิวหนังอักเสบจากการแพ้ ผดผื่นจากความร้อน มีความเป็นไปได้หลายอย่างค่ะ การให้ได้การวินิจฉัยที่แน่นอน ต้องเห็นรอยโรคจริง แนะนำว่าตอนนี้ไม่ควรไปแคะหรือแกะตุ่ม ใช้น้ำเปล่าหรือสบู่อ่อนทำความสะอาด หลีกเลี่ยงอากาศร้อนจัด หากเป็นบริเวณกว้าง เป็นมานานไม่หาย ควรไปตรวจกับแพทย์ผิวหนังเพิ่มเติมค่ะ